REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-01/16-01/2

URBROJ: 238/10-02/13-16-7

Ivanić-Grad, 16. veljače 2016.

**GRADSKO VIJEĆE GRADA IVANIĆ-GRADA**

**n/r predsjednika Željka Pongraca**

**PREDMET: Prijedlog Odluke o izdvajanju Knjižnice iz Pučkog otvorenog učilišta Ivanić-Grad**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada broj 02/14), Gradonačelnik Grada Ivanić-Grada, utvrdio je prijedlog

**Odluke o izdvajanju Knjižnice iz Pučkog otvorenog učilišta Ivanić-Grad**

Predlaže se  predsjedniku Gradskoga vijeća  da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestitelja na sjednici Gradskoga vijeća određuje seTihana Vuković Počuč, privremena pročelnica Upravnog odjela za lokalnu samoupravu, pravne poslove i društvene djelatnosti

S poštovanjem,

GRADONAČELNIK :

Javor Bojan Leš, dr. vet. med.

Temeljem članka 7. i 69. Zakona o ustanovama (Narodne novine, broj 76/93, 29/97, 47/99, 35/08), članka 9. Zakon o knjižnicama (Narodne novine, broj 105/97, 05/98, 104/00, 69/09) i članka 35. Statuta Grada Ivanić-Grada (Službeni glasnik, broj 02/14) Gradsko vijeće Grada Ivanić-Grada na svojoj \_\_ sjednici održanoj dana \_\_\_\_\_\_\_ 2016. donijelo je sljedeću

**O D L U K U**

**o izdvajanju Knjižnice iz Pučkog otvorenog učilišta Ivanić-Grad**

članak 1.

Iz sastava Pučkog otvorenog učilišta Ivanić-Grad izdvaja se Gradska knjižnica (dalje: Knjižnica) koja od dana stupanja na snagu ove Odluke počinje djelovati kao javna ustanova.

članak 2.

Do dobivanja suglasnosti Ministarstva kulture i okončanja postupka registracije, Knjižnicom upravlja privremeni ravnatelj kojeg imenuje Gradsko vijeće Grada Ivanić-Grada posebnom Odlukom.lanak 3.

Knjižnica kao javna ustanova nastavlja djelovati u prostorijama u kojima je djelovala i do izdvajanja iz sastava Pučkog otvorenog učilišta Ivanić-Grad (u daljnjem tekstu: POU).

Razdioba prostora i pokretne imovine u vlasništvu Pučkog otvorenog učilišta u Ivanić-Gradu, regulirat će se posebnim sporazumom između POU i Knjižnice kao korisnika.

Osnovu za podjelu pokretne imovine čine inventarska lista pokretnina u Pučkom otvorenom učilištu.od kraja 2015.

članka 4.

Financijska sredstva, prava i obveze podijelit će se po kriteriju izvora tih sredstva, odnosno po kriteriju nastanka financijskih prava i obveza Pučkog otvorenog učilišta.

Osnovu za podjelu sredstva iz stavka 1. ovog članka čine financijska izvješća za 2015. i zaključni račun koji će se sačiniti danom upisa Knjižnice u registar ustanova.

Ako se neko pravo ili obveza neće moći podijeliti, podjela će se riješiti sporazumno, uz prethodnu suglasnost osnivača.

članak 5.

Nakon njezina donošenja, ova Odluka podnijet će se na ocjenu suglasnosti sa zakonom.

Prije podnošenja ove Odluke na ocjenu suglasnosti sa zakonom, odnosno prije traženja upisa u sudski registar ustanova, Grad Ivanić-Grad je dužan pribaviti potvrdu o postojanju uvjeta o osnivanju knjižnice u skladu s člankom 10. Zakona o knjižnicama.

Potvrdu daje županijski ured nadležan za kulturu županije, a na temelju izvješća knjižnice koja obavlja matičnu djelatnost.

članak 6.

Ova Odluka stupa na snagu danom objave, a objavit će se u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Potpredsjednik Gradskog vijeća:

URBROJ:

Ivanić-Grad, Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o izdvajanju knjižnice iz Pučkog otvorenog učilišta Ivanić-Grad |
| **PRAVNI TEMELJ:** | Temeljem članka 7., 12.,13. i 69. Zakona o ustanovama (Narodne novine, broj 76/93, 29/97, 47/99, 35/08), članka 9. Zakon o knjižnicama (Narodne novine, broj 105/97, 05/98, 104/00, 69/09) i članka 35. Statuta Grada Ivanić-Grada (Službeni glasnik, broj 02/14) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

OBRAZLOŽENJE:

U skladu sa člankom 9. Zakona o knjižnicama gradovi su dužni osnovati knjižnice kao zasebne javne ustanove.

Člankom 53. istog Zakona određeno je da su osnivači pučkih učilišta koje obavljaju knjižničnu djelatnost bili dužni donijeti do 31.12.2005. godine odluku kojom će odrediti kojim će se sredstvima, prostorima i opremom služiti knjižnice za obavljanje knjižnične djelatnosti te da će se do tada osnovati samostalne knjižnice.

U skladu s navedenim, predlažem usvajanje navedene Odluke.